**LĒMUMS**

Liepājā

|  |  |
| --- | --- |
| 2023. gada 19. oktobrī |  Nr.343/11(prot. Nr.11, 9.§) |

Par interešu izglītības dalības maksu

Pamatojoties uz Izglītības likuma 17. panta pirmo daļu, Pašvaldību likuma 4. panta pirmās daļas 4. punktu, 10. panta pirmās daļas pirmo teikumu un ņemot vērā, ka Liepājas valstspilsētas pašvaldības izglītības iestāžu uzdevums ir izglītības, izglītības atbalsta pasākumu kultūras procesa pieejamības, sporta un fizisko aktivitāšu pieejamības nodrošināšana, izskatot Liepājas valstspilsētas pašvaldības domes pastāvīgās Izglītības, kultūras un sporta komitejas 2023. gada 12. oktobra lēmumu (sēdes protokols Nr.10) un pastāvīgās Finanšu komitejas 2023. gada 12. oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Apstiprināt Liepājas pilsētas pašvaldības iestādes "Liepājas bērnu un jaunatnes centrs" (turpmāk – LBJC), kura īsteno interešu izglītības programmas, vecāku, aizbildņu vai personu, kas viņus aizstāj, (turpmāk – likumiskie pārstāvji) dalības maksu saskaņā ar pielikumu.

 2. Likumiskie pārstāvji dalības maksu maksā par 9 (deviņiem) mācību gada mēnešiem (no septembra līdz maijam) un par nodarbībām vasarā, ja tādas tiek organizētas.

 3. Atvieglojumu 100% apmērā no dalības maksas ir tiesības saņemt Liepājas valstspilsētas pašvaldībā deklarētam audzēknim:

3.1. kuram noteikta invaliditāte;

3.2. kurš atrodas aizbildnībā vai ievietots audžuģimenē;

3.3. no ģimenes, kurai piešķirts trūcīgas, maznodrošinātas mājsaimniecības statuss.

4. Atvieglojumu 50% apmērā no dalības maksas ir tiesības saņemt Liepājas valstspilsētas pašvaldībā deklarētam audzēknim:

4.1. no ģimenes, ja ģimene audzina 3 (trīs) un vairāk bērnus;

4.2. no ģimenes, kurā LBJC pulciņus apmeklē vairāki bērni.

5. Atvieglojumus pieprasa likumiskie pārstāvji vai audzēknis, ja viņš ir sasniedzis 18 gadu vecumu, iesniedzot iesniegumu LBJC direktoram. Iesniegumam pievieno šādus dokumentus (ja minētie dokumenti nav pašvaldības rīcībā):

5.1. lēmuma 3.1. apakšpunktā noteiktajā gadījumā – invaliditāti apliecinošu dokumentu;

5.2. lēmuma 3.2. apakšpunktā noteiktajā gadījumā – lēmumu par aizbildnību vai ievietošanu audžuģimenē;

5.3. lēmuma 3.3. apakšpunktā noteiktajā gadījumā – izziņu par trūcīgas vai maznodrošinātas mājsaimniecības statusa piešķiršanu;

5.4. lēmuma 4.1. apakšpunktā noteiktajā gadījumā – daudzbērnu ģimenes statusu apliecinošu dokumentu – apliecību "Goda ģimene".

6. LBJC Brīvā laika klubiem netiek noteikta dalības maksa.

7. Atvieglojumu piešķir ar LBJC direktora rīkojumu 3 (trīs) darba dienu laikā pēc iesnieguma un visu nepieciešamo dokumentu saņemšanas. Rīkojumā norāda audzēknim piešķirtā atvieglojuma apmēru. Atvieglojums tiek piešķirts ar mēnesi, kad saņemti visi nepieciešamie dokumenti, un tiek piešķirts uz vienu mācību gadu.

8. Atvieglojumu piešķiršanu pārtrauc, ja:

8.1. faktisko un tiesisko apstākļu izmaiņu rezultātā audzēkņa ģimene neatbilst kādam šo noteikumu kritērijam;

8.2. audzēknis pārtrauc apgūt interešu izglītības programmu LBJC.

9. Ja audzēknis neatbilst atvieglojumu piešķiršanas nosacījumiem, LBJC atsaka atvieglojuma piešķiršanu, norādot atteikuma pamatojumu.

10. Liepājas pilsētas pašvaldības iestādes "Liepājas pilsētas Izglītības pārvalde" vadītājai kontrolēt lēmuma izpildi.

11. Lēmums stājas spēkā 2024. gada 1. janvārī.

12. Ar 2024. gada 1. janvāri atzīt par spēku zaudējušu Liepājas valstspilsētas pašvaldības domes 2021. gada 19. augusta lēmumu Nr.284/10 "Par dalības maksu".

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | LBJC, Liepājas pilsētas Izglītības pārvaldei, pašvaldības administrācijas Finanšu pārvaldei |